**SESTRY CESTY -** Štefan Balák

Pri ovocnej križovatke (Po rozvode si milý na milú spomína.)

cesta ceste vraví: jedenásta v plnej paráde

- Utiekla som z Bratislavy. sa kúpe v Oravskej priehrade.

- A ja zasa z Prahy. A dvanásta putuje do Ríma či Milána,

Sestričky – cestičky, oslovuje slovenského trampa Milana.

dokopy dajme hlavy: Pri ovocnej križovatke

- Hm, najradšej by som utiekla hlavná cesta vraví:

do Sydney , - povie cesta druhá. - Sestry, cesty, kde ste sa mi potratili

- A ja do Kanady, a porozdeľovali?

stretla by som životného druha. Sestry cesty, sme v krajine Nikoho,

- Kamže, sestra cesta, kamže kam? v širšom svete,

- Do Trenčína, - odpovie cesta kadiaľ ľudí zasa povediete?

Kolombína, - potom pôjdem do Londýna

a možnože aj do Paríža,

pozri, sestra cesta,

už cez Seinu sa mi mosty blížia.

Šiesta cesta mieri do Chicaga a či Afriky

a zdobia ju kaktusy a papriky.

Ej, čo bolo vtedy, keď siedma viedla

do Dunajskej Stredy

a ôsma do Moskvy, Monaka či Gruzie,

keď si deviata v Andalúzii mušty, čaje pije.

A deviata z Bratislavy do Brna.

**STO PAPUČIEK PRE STONOŽKU**

Štefan Balák

Tinka prosí trošku:

- Teta, Božka, kúp mi

sto papučiek pre stonožku,

prosím, prosím, prosím!

Nuž, čo s tým tvorom bosým?

Dupe ako stádo sŕn!

Spod ponožky jednej nôžky

zrazu trčí tŕŕŕň!

Vtáci vzlietli, bŕŕŕnk.

Pridáva sa doktor jež:

- Neboj sa, to prežiješ!

Huncút škorec hneď sa pridá.

- Kde to bude, keď sa vydá!

Veverička zase šušká:

- Pozor, pozor, padá šuška!

Vyber si už tŕnik z päty,

nech ti šťastie neuletí.

**MAČKA A MOBIL**

Štefan Balák

To sú pre mňa krásne chvíle,

učia perpetuum mobile.

Ja až vtedy pôjdem spať,

kým narátam do desať

a začujem známy tón

– to je ockov telefón.

- Synáčku, čo si dnes robil?

- Vnúčik, podaj mi môj mobil.

Dedko hľadá zapekačku

a mamička kalkulačku,

sestra naháňa zas mačku.

Tá jej klbko rozmotala,

keď si sveter háčkovala.

Mačka mňauká,

dedka škrabká,

všetko zachraňuje babka.

To, čo u nás každý robí,

dozvie sa ocko cez mobil?

Obrazovku slnka hneď

premením na internet.

**PLAVČÍK HAPČÍK V HAPČÍKOVE -** Štefan Balák

Ja som plavčík Hapčík

z Hapčíkova.

- Nepočujem ani slova!

Prestaň tu už hapčíkovať,

stačí!

- Zakotvíme v Rači.

- Loďka, nech ju para tlačí,

hučí ako vodný vláčik,

zavezie nás do Rače,

kde sú chutné koláče,

potom zasa do Pezinka,

kde si vypijeme vínka.

A v Grobe je husacinka!

- Kapitán, vy neviete,

kde nás vlastne veziete?

- Z Hapčíkova do Hrušova,

opálim sa doružova?

No kapitán z Hapčíkova

zrazu zastoná,

že pre veľké nachladnutie

plavba sa nekoná.

**LEV**

Štefan Balák

Tam,

kde je lev,

tam je aj rev.

Skríkol na nás sám kráľ zvierat:

- Kto sa tu chce ponevierať?

Kto sa to tu stále túla?

Kto by to bol?

Kŕdeľ detí.

- Pán kráľ,

povedz,

ako je ti?

- Prekáža mi táto klietka.

Len v nej sedím ako tetka

a počúvam klebety.

Byť tak vrabec,

uletím!

**SLON AKO ZVON**

Štefan Balák

Pri ohrade stojí slon,

rozkýval sa ako zvon,

až mi z toho v uchu zvoní,

dupot sloní,

dupot sloní.

Kto vie,

ako ten slon spáva,

nad čím dumá jeho hlava,

huncútska a usmievavá?

Zdvihol nohu,

spravil krok

a prekročil živý plot.